Mike Emrick

Michael "Doc" Emrick (s. 1. elokuuta 1946 La Fontaine, Indiana, Yhdysvallat) on uransa päättänyt yhdysvaltalainen urheiluselostaja. Hän selosti etenkin jääkiekkosotteluita. Hän päätti selostusuransa NHL-kauden 2019-2020 päätteeksi. Viimeisimpänä hän toimi televisioyhtiö NBC:n palveluksessa. Ennen NBC:lle siirtymistä Emrick työskenteli New Jersey Devilsin selostajana seuran syntyajoista lähtien. Hän selosti uransa aikana yhteensä 47 kauden verran ammattilaisjääkiekkoa sekä yhteensä 22 Stanley Cupin finaalisarjaa ja kuudet talviolympialaiset.

Emrick on voittanut lukuisia palkintoja, kuten vuonna 2004 Lester Patrick Trophyn, joka jaetaan vuosittain jääkiekon hyväksi tehdystä työstä Yhdysvalloissa. Palkinnon muihin voittajiin kuuluu muun muassa Wayne Gretzkyn ja Bobby Orrin kaltaiset legendat. Hänestä tuli vuonna 2011 ensimmäinen Yhdysvaltain jääkiekon kunniagalleria U.S Hockey Hall of Fameen valittu televisiotoimittaja.

Emrick toimi selostajana EA Sportsin NHL -videopeleissä vuosien 2014-2019 pelijulkaisuissa yhdessä hänen silloisen vakiotyöparinsa Eddie Olczykin kanssa.NHL 15 cover vote begins as EA Sports teases new edition of game  SB Nation. Viitattu 3.7.2014.

Lähteet

Luokka:Yhdysvaltalaiset urheiluselostajat
Luokka:Vuonna 1946 syntyneet
Luokka:Elävät henkilöt